Ericu950/Stoicheia-meter-silver huggingface dataset:
κράσσος δὲ τοὺς παῖδας καὶ τὰ χρήματα λαβὼν ὑπεξῆλθεν , εἴ τε δείσας ἀληθῶς , εἴ τε μᾶλλον , ὡς ἐδόκει , πίστιν ἀπολείπων τῇ διαβολῇ καὶ τὸν φθόνον ποιῶν τραχύτερον 0 1 .
εὐθὺς οὖν ἐπιβὰς Ἰταλίας ὁ Πομπήϊος καὶ συναγαγὼν εἰς ἐκκλησίαν τοὺς στρατιώτας καὶ τὰ πρέποντα διαλεχθεὶς καὶ φιλοφρονησάμενος , ἐκέλευσε διαλύεσθαι κατὰ πόλιν ἑκάστους καὶ τρέπεσθαι πρὸς τὰ οἰκεῖα , μεμνημένους αὖθις ἐπὶ τὸν θρίαμβον αὐτῷ συνελθεῖν .
οὕτω δὲ τῆς στρατιᾶς σκεδασθείσης καὶ πυνθανομένων ἁπάντων πρᾶγμα συνέβη θαυμαστόν .
ὁρῶσαι γὰρ αἱ πόλεις Πομπήϊον Μάγνον ἄνοπλον καὶ μετ ὀλίγων τῶν συνήθων ὥσπερ ἐξ ἄλλης ἀποδημίας διαπορευόμενον , ἐκχεόμεναι δι εὔνοιαν καὶ προπέμπουσαι μετὰ μείζονος δυνάμεως συγκατῆγον εἰς τὴν Ῥώμην , εἴ τι κινεῖν διενοεῖτο καὶ νεωτερίζειν τότε , μηδὲν ἐκείνου δεόμενον τοῦ στρατεύματος .
ἐπεὶ δὲ ὁ νόμος οὐκ εἴα πρὸ τοῦ θριάμβου παρελθεῖν εἰς τὴν πόλιν , ἔπεμψεν ἀξιῶν εἰς τὴν βουλὴν ἀναβαλέσθαι τὰς τῶν ὑπάτων ἀρχαιρεσίας , καὶ δοῦναι ταύτην αὐτῷ τὴν χάριν ὅπως παρὼν Πείσωνι συναρχαιρεσιάσῃ .
κάτωνος δὲ πρὸς τὴν ἀξίωσιν ἐνστάντος οὐκ ἔτυχε τοῦ βουλεύματος , θαυμάσας δὲ τὴν παρρησίαν αὐτοῦ καὶ τὸν τόνον ᾧ μόνος ἐχρῆτο φανερῶς ὑπὲρ τῶν δικαίων , ἐπεθύμησεν ἁμῶς γέ πως κτήσασθαι τὸν ἄνδρα ·
καὶ δυεῖν οὐσῶν ἀδελφιδῶν τῷ Κάτωνι τὴν μὲν αὐτὸς ἐβούλετο λαβεῖν γυναῖκα , τὴν δὲ τῷ παιδὶ συνοικίσαι .
τοῦ δὲ Κάτωνος ὑπιδομένου τὴν πεῖραν , ὡς διαφθορὰν οὖσαν αὐτοῦ τρόπον τινὰ δεκαζομένου διὰ τῆς οἰκειότητος , ἥ τε ἀδελφὴ καὶ ἡ γυνὴ χαλεπῶς ἔφερον εἰ Πομπήϊον Μάγνον ἀποτρίψεται κηδεστήν .
ἐν τούτῳ δὲ βουλόμενος ὕπατον ἀποδεῖξαι Πομπήϊος Ἀφράνιον ἀργύριον εἰς τὰς φυλὰς ἀνήλισκεν ὑπὲρ αὐτοῦ , καὶ τοῦτο κατιόντες εἰς τοὺς Πομπηΐου κήπους ἐλάμβανον , ὥστε τὸ πρᾶγμα περιβόητον εἶναι καὶ τὸν Πομπήϊον ἀκούειν κακῶς , ἧς αὐτὸς ἀρχῆς ἐφ οἷς κατώρθωσεν ὡς μεγίστης ἔτυχε , ταύτην ὤνιον ποιοῦντα τοῖς δι ἀρετῆς κτήσασθαι μὴ δυναμένοις .
τούτων μέντοι , πρὸς τὰς γυναῖκας ὁ Κάτων ἔφησε , τῶν ὀνειδῶν κοινωνητέον οἰκείοις Πομπηΐου γενομένοις .
αἱ δὲ ἀκούσασαι συνέγνωσαν βέλτιον αὐτῶν ἐκεῖνον λογίζεσθαι περὶ τοῦ πρέποντος .
τοῦ δὲ θριάμβου τῷ μεγέθει , καίπερ εἰς ἡμέρας δύο μερισθέντος , ὁ χρόνος οὐκ ἐξήρκεσεν , ἀλλὰ τῶν παρεσκευασμένων πολλὰ τῆς θέας ἐξέπεσεν , ἑτέρας ἀποχρῶντα πομπῆς ἀξίωμα καὶ κόσμος εἶναι , γράμμασι δὲ προηγουμένοις ἐδηλοῦτο τὰ γένη καθ ὧν ἐθριάμβευεν .
ἦν δὲ τάδε ·
πόντος , Ἀρμενία , Καππαδοκία , Παφλαγονία , Μηδία , Κολχίς , Ἴβηρες , Ἀλβανοί , Συρία , Κιλικία , Μεσοποταμία , τὰ περὶ Φοινίκην καὶ Παλαιστίνην 0 .
ἰουδαία , Ἀραβία , τὸ πειρατικὸν ἅπαν ἐν γῇ καὶ θαλάσσῃ καταπεπολεμημένον 0 .
ἐν δὲ τούτοις φρούρια μὲν ἡλωκότα χιλίων οὐκ ἐλάττονα , πόλεις δὲ οὐ πολὺ τῶν ἐνακοσίων ἀποδέουσαι , πειρατικαὶ δὲ νῆες ὀκτακόσιαι , κατοικίαι δὲ πόλεων μιᾶς δέουσαι τετταράκοντα 0 1 .
πρὸς δὲ τούτοις ἔφραζε διὰ τῶν γραμμάτων ὅτι πεντακισχίλιαι μὲν μυριάδες ἐκ τῶν τελῶν ὑπῆρχον , ἐκ δὲ ὧν αὐτὸς προσεκτήσατο τῇ πόλει μυριάδας ὀκτακισχιλίας πεντακοσίας λαμβάνουσιν , ἀναφέρεται δὲ εἰς τὸ δημόσιον ταμιεῖον ἐν νομίσματι καὶ κατασκευαῖς ἀργυρίου καὶ χρυσίου δισμύρια τάλαντα , πάρεξ τῶν εἰς τοὺς στρατιώτας δεδομένων , ὧν ὁ τ οὐλάχιστον αἴρων κατὰ λόγον δραχμὰς εἴληφε χιλίας πεντακοσίας .
αἰχμάλωτοι δ ἐπομπεύθησαν , ἄνευ τῶν ἀρχιπειρατῶν , υἱὸς Τιγράνου τοῦ Ἀρμενίου μετὰ γυναικὸς καὶ θυγατρός , αὐτοῦ τε Τιγράνου τοῦ βασιλέως γυνὴ Ζωσίμη , καὶ βασιλεὺς Ἰουδαίων Ἀριστόβουλος , Μιθριδάτου δὲ ἀδελφὴ καὶ πέντε τέκνα , καὶ Σκυθίδες γυναῖκες , Ἀλβανῶν δὲ καὶ Ἰβήρων ὅμηροι καὶ τοῦ Κομμαγηνῶν βασιλέως , καὶ τρόπαια πάμπολλα καὶ ταῖς μάχαις ἰσάριθμα πάσαις ἃς ἢ αὐτὸς ἢ διὰ τῶν στρατηγῶν ἐνίκησε 0 1 2 .
μέγιστον δὲ ὑπῆρχε πρὸς δόξαν καὶ μηδενὶ τῶν πώποτε Ῥωμαίων γεγονός , ὅτι τὸν τρίτον θρίαμβον ἀπὸ τῆς τρίτης ἠπείρου κατήγαγεν .
ἐπεὶ τρίς γε καὶ πρότερον ἦσαν ἕτεροι τεθριαμβευκότες ·
ἐκεῖνος δὲ τὸν μὲν πρῶτον ἐκ Λιβύης , τὸν δὲ δεύτερον ἐξ Εὐρώπης , τοῦτον δὲ τὸν τελευταῖον ἀπὸ τῆς Ἀσίας εἰσαγαγὼν τρόπον τινὰ τὴν οἰκουμένην ἐδόκει τοῖς τρισὶν ὑπῆχθαι θριάμβοις 0 1 .
ἡλικίᾳ δὲ τότε ἦν , ὡς μὲν οἱ κατὰ πάντα τῷ Ἀλεξάνδρῳ παραβάλλοντες αὐτὸν καὶ προσβιβάζοντες ἀξιοῦσι , νεώτερος τῶν τριάκοντα καὶ τεττάρων ἐτῶν , ἀληθείᾳ δὲ τοῖς τετταράκοντα προσῆγεν .
ὡς ὤνητό γ ἂν ἐνταῦθα τοῦ βίου παυσάμενος , ἄχρι οὗ τὴν Ἀλεξάνδρου τύχην ἔσχεν ·
ὁ δὲ ἐπέκεινα χρόνος αὐτῷ τὰς μὲν εὐτυχίας ἤνεγκεν ἐπιφθόνους , ἀνηκέστους δὲ τὰς δυστυχίας 0 .
ἣν γὰρ ἐκ προσηκόντων αὐτὸς ἐκτήσατο δύναμιν ἐν τῇ πόλει , ταύτῃ χρώμενος ὑπὲρ ἄλλων οὐ δικαίως , ὅσον ἐκείνοις ἰσχύος προσετίθει τῆς ἑαυτοῦ δόξης ἀφαιρῶν , ἔλαθε ῥώμῃ καὶ μεγέθει τῆς αὐτοῦ δυνάμεως καταλυθείς , καὶ καθάπερ τὰ καρτερώτατα μέρη καὶ χωρία τῶν πόλεων , ὅταν δέξηται πολεμίους , ἐκείνοις προστίθησι τὴν αὑτῶν ἰσχύν , οὕτως διὰ τῆς Πομπηΐου δυνάμεως Καῖσαρ ἐξαρθεὶς ἐπὶ τὴν πόλιν κατὰ τῶν ἄλλων ἴσχυσε , τοῦτον ἀνέτρεψε καὶ κατέβαλεν .
λεύκολλον , ὡς ἐπανῆλθεν ἐξ Ἀσίας ὑπὸ Πομπηΐου περιϋβρισμένος , αὐτίκα τε λαμπρῶς ἡ σύγκλητος ἐδέξατο , καὶ μᾶλλον ἔτι Πομπηΐου παραγενομένου κολούουσα τὴν δόξαν ἤγειρεν ἐπὶ τὴν πολιτείαν .
ὁ δὲ τ ἆλλα μὲν ἀμβλὺς ἦν ἤδη καὶ κατέψυκτο τὸ πρακτικόν , ἡδονῇ σχολῆς καὶ ταῖς περί τὸν πλοῦτον διατριβαῖς ἑαυτὸν ἐνδεδωκώς , ἐπὶ δὲ Πομπήϊον εὐθὺς ἀΐξας καὶ λαβόμενος ἐντόνως αὐτοῦ περί τε τῶν διατάξεων ἃς ἔλυσεν ἐκράτει , καὶ πλέον εἶχεν ἐν τῇ βουλῇ συναγωνιζομένου Κάτωνος .
ἐκπίπτων δὲ καὶ περιωθούμενος ὁ Πομπήϊος ἠναγκάζετο δημαρχοῦσι προσφεύγειν καὶ προσαρτᾶσθαι μειρακίοις ·
ὧν ὁ βδελυρώτατος καὶ θρασύτατος Κλώδιος ἀναλαβὼν αὐτὸν ὑπέρριψε τῷ δήμῳ , καὶ παρ ἀξίαν κυλινδούμενον ἐν ἀγορᾷ ἔχων καὶ περιφέρων ἐχρῆτο τῶν πρὸς χάριν ὄχλου καὶ κολακείαν γραφομένων καὶ λεγομένων βεβαιωτῇ , καὶ προσέτι μισθὸν ᾔτει , ὥσπερ οὐ καταισχύνων , ἀλλὰ εὐεργετῶν , ὃν ὕστερον ἔλαβε παρὰ Πομπηΐου , προέσθαι Κικέρωνα , φίλον ὄντα καὶ πλεῖστα δὴ πεπολιτευμένον ὑπὲρ αὐτοῦ .
κινδυνεύοντι γὰρ αὐτῷ καὶ δεομένῳ βοηθείας οὐ δὲ εἰς ὄψιν προῆλθεν , ἀλλὰ τοῖς ἥκουσιν ἀποκλείσας τὴν αὔλειον ἑτέραις θύραις ᾤχετο ἀπιών .
κικέρων δὲ φοβηθεὶς τὴν κρίσιν ὑπεξῆλθε τῆς Ῥώμης .
τότε δὲ Καῖσαρ ἐλθὼν ἀπὸ στρατείας ἥψατο πολιτεύματος ὃ πλείστην μὲν αὐτῷ χάριν ἐν τῷ παρόντι καὶ δύναμιν εἰσαῦθις ἤνεγκε , μέγιστα δὲ Πομπήϊον ἔβλαψε καὶ τὴν πόλιν .
ὑπατείαν μὲν γὰρ μετῄει πρώτην ὁρῶν δὲ ὅτι Κράσσου πρὸς Πομπήϊον διαφερομένου θατέρῳ προσθέμενος ἐχθρῷ χρήσεται τῷ ἑτέρῳ , τρέπεται πρὸς διαλλαγὰς ἀμφοῖν , πρᾶγμα καλὸν μὲν ἄλλως καὶ πολιτικόν , αἰτίᾳ δὲ φαύλῃ καὶ μετὰ δεινότητος ὑπ ἐκείνου συντεθὲν ἐπιβούλως .
ἡ γὰρ ὥσπερ ἓν σκάφει τὰς ἀποκλίσεις ἐπανισοῦσα τῆς πόλεως ἰσχὺς εἰς ἓν συνελθοῦσα καὶ γενομένη μία τὴν πάντα πράγματα καταστασιάσασαν καὶ καταβαλοῦσαν ἀνανταγώνιστον ῥοπὴν ἐποίησεν 0 .
ὁ γοῦν Κάτων τοὺς λέγοντας ὑπὸ τῆς ὕστερον γενομένης πρὸς Καίσαρα Πομπηΐῳ διαφορᾶς ἀνατραπῆναι τὴν πόλιν ἁμαρτάνειν ἔλεγεν αἰτιωμένους τὸ τελευταῖον ·
οὐ γὰρ τὴν στάσιν οὐ δὲ τὴν ἔχθραν , ἀλλὰ τὴν σύστασιν καὶ τὴν ὁμόνοιαν αὐτῶν τῇ πόλει κακὸν πρῶτον γενέσθαι καὶ μέγιστον .
ᾑρέθη μὲν γὰρ ὕπατος Καῖσαρ ·
εὐθὺς δὲ θεραπεύων τὸν ἄπορον καὶ πένητα κατοικίας πόλεων καὶ νομὰς ἀγρῶν ἔγραφεν , ἐκβαίνων τὸ τῆς ἀρχῆς ἀξίωμα καὶ τρόπον τινὰ δημαρχίαν τὴν ὑπατείαν καθιστάς .
ἐναντιουμένου δὲ τοῦ συνάρχοντος αὐτῷ Βύβλου , καὶ Κάτωνος ἐρρωμενέστατα τῷ Βύβλῳ παρεσκευασμένου βοηθεῖν , προαγαγὼν ὁ Καῖσαρ ἐπὶ τοῦ βήματος Πομπήϊον ἐμφανῆ καὶ προσαγορεύσας ἠρώτησεν εἰ τοὺς νόμους ἐπαινοίη ·
τοῦ δὲ συμφήσαντος , οὐκοῦν , εἶπεν , ἄν τις τοὺς νόμους βιάζηται , εἰς τὸν δῆμον ἀφίξῃ βοηθῶν ;
πάνυ μὲν οὖν , ἔφη ὁ Πομπήϊος , ἀφίξομαι , πρὸς τοὺς ἀπειλοῦντας τὰ ξίφη μετὰ ξίφους καὶ θυρεὸν κομίζων .
τούτου Πομπήϊος οὐδὲν οὔ τε εἰπεῖν οὔ τε ποιῆσαι μέχρι τῆς ἡμέρας ἐκείνης φορτικώτερον ἔδοξεν , ὥστε καὶ τοὺς φίλους ἀπολογεῖσθαι φάσκοντας ἐκφυγεῖν αὐτὸν ἐπὶ καιροῦ τὸ ῥῆμα .
τοῖς μέντοι μετὰ ταῦτα πραττομένοις φανερὸς ἦν ἤδη παντάπασιν ἑαυτὸν τῷ Καίσαρι χρήσασθαι παραδεδωκώς .
ἰουλίαν γὰρ τὴν Καίσαρος θυγατέρα , Καιπίωνι καθωμολογημένην καὶ γαμεῖσθαι μέλλουσαν ὀλίγων ἡμερῶν , οὐδενὸς ἂν προσδοκήσαντος ἔγημε Πομπήϊος , μείλιγμα Καιπίωνι τῆς ὀργῆς τὴν ἑαυτοῦ θυγατέρα καταινέσας , Φαύστῳ τῷ παιδὶ Σύλλα πρότερον ἐγγεγυημένην .
αὐτὸς δὲ Καῖσαρ ἔγημε Καλπουρνίαν τὴν Πείσωνος .
ἐκ δὲ τούτου Πομπήϊος ἐμπλήσας στρατιωτῶν τὴν πόλιν ἅπαντα τὰ πράγματα βίᾳ κατεῖχε .
βύβλῳ τε γὰρ εἰς ἀγορὰν τῷ ὑπάτῳ κατιόντι μετὰ Λευκόλλου καὶ Κάτωνος ἄφνω προσπεσόντες κατέκλασαν τὰς ῥάβδους , αὐτοῦ δέ τις κοπρίων κόφινον ἐκ κεφαλῆς τοῦ Βύβλου κατεσκέδασε , δύο δὲ δήμαρχοι τῶν συμπροπεμπόντων ἐτρώθησαν .
οὕτω δὲ τῶν ἐνισταμένων τὴν ἀγορὰν ἐρημώσαντες ἐπεκύρωσαν τὸν περὶ τῆς διανομῆς τῶν χωρίων νόμον δελεασθεὶς ὁ δῆμος εἰς πᾶσαν ἤδη τιθασὸς αὐτοῖς ἐγεγόνει καὶ κατάντης πρᾶξιν , οὐδὲν πολυπραγμονῶν , ἀλλ ἐπιφέρων σιωπῇ τοῖς γραφομένοις τὴν ψῆφον .
ἐκυρώθησαν οὖν Πομπηΐῳ μὲν αἱ διατάξεις ὑπὲρ ὧν Λεύκολλος ἤριζε , Καίσαρι δὲ τὴν ἐντὸς Ἄλπεων καὶ τὴν ἐκτὸς ἔχειν Γαλατίαν καὶ Ἰλλυριοὺς εἰς πενταετίαν καὶ τέσσαρα τάγματα τέλεια στρατιωτῶν , ὑπάτους δὲ εἰς τὸ μέλλον εἶναι Πείσωνα τὸν Καίσαρος πενθερὸν καὶ Γαβίνιον , ἄνδρα τῶν Πομπηΐου κολάκων ὑπερφυέστατον 0 .
πραττομένων δὲ τούτων Βύβλος μὲν εἰς τὴν οἰκίαν κατακλεισάμενος ὀκτὼ μηνῶν οὐ προῆλθεν ὑπατεύων , ἀλλ ἐξέπεμπε διαγράμματα βλασφημίας ἀμφοῖν ἔχοντα καὶ κατηγορίας , Κάτων δὲ ὥσπερ ἐπίπνους καὶ φοιβόληπτος ἐν τῇ βουλῇ τὰ μέλλοντα τῇ πόλει καὶ τῷ Πομπηΐῳ προηγόρευε , Λεύκολλος δὲ ἀπειπὼν ἡσυχίαν ἦγεν ὡς οὐκέτι πρὸς πολιτείαν ὡραῖος 0 ·
ὅτε δὴ καὶ Πομπήϊος ἔφη , γέροντι τὸ τρυφᾶν ἀωρότερον εἶναι τοῦ πολιτεύεσθαι .
ταχὺ μέντοι καὶ αὐτὸς ἐμαλάσσετο τῷ τῆς κόρης ἔρωτι καὶ προσεῖχεν ἐκείνῃ τὰ πολλὰ καὶ συνδιημέρευεν ἐν ἀγροῖς καὶ κήποις , ἠμέλει δὲ τῶν κατ ἀγορὰν πραττομένων , ὥστε καὶ Κλώδιον αὐτοῦ καταφρονῆσαι δημαρχοῦντα τότε καὶ θρασυτάτων ἅψασθαι πραγμάτων .
ἐπεὶ γὰρ ἐξέβαλε Κικέρωνα , καὶ Κάτωνα προφάσει στρατηγίας εἰς Κύπρον ἀπέπεμψε , Καίσαρος εἰς Γαλατίαν ἐξεληλακότος , αὑτῷ δὲ προσέχοντα τὸν δῆμον ἑώρα πάντα πράττοντι καὶ πολιτευομένῳ πρός χάριν , εὐθὺς ἐπεχείρει τῶν Πομπηΐου διατάξεων ἐνίας ἀναιρεῖν , καὶ Τιγράνην τὸν αἰχμάλωτον ἀφαρπάσας εἶχε σὺν αὑτῷ , καὶ τοῖς φίλοις δίκας ἐπῆγε , πεῖραν ἐν ἐκείνοις τῆς Πομπηΐου λαμβάνων δυνάμεως .
τέλος δέ , προελθόντος αὐτοῦ πρός τινα δίκην , ἔχων ὑφ αὑτῷ πλῆθος ἀνθρώπων ἀσελγείας καὶ ὀλιγωρίας μεστὸν αὐτὸς μὲν εἰς ἐπιφανῆ τόπον καταστὰς ἐρωτήματα τοιαῦτα πρ οὔβαλλε ·
τίς ἐστιν αὐτοκράτωρ ἀκόλαστος ;
τίς ἀνὴρ ἄνδρα ζητεῖ ;
τίς ἑνὶ δακτύλῳ κνᾶται τὴν κεφαλήν ;
οἱ δέ , ὥσπερ χορὸς εἰς ἀμοιβαῖα συγκεκροτημένος , ἐκείνου τὴν τήβεννον ἀνασείοντος ἐφ ἑκάστῳ μέγα βοῶντες ἀπεκρίναντο 0 1 ·
πομπήϊος .
ἠνία μὲν οὖν καί ταῦτα Πομπήϊον ἀήθη τοῦ κακῶς ἀκούειν ὄντα καί μάχης τοιαύτης ἄπειρον ἤχθετο δὲ μᾶλλον αἰσθανόμενος τήν βουλὴν ἐπιχαίρουσαν αὐτῷ προπηλακιζομένῳ καί διδόντι δίκην τῆς Κικέρωνος προδοσίας .
ἐπεὶ δὲ καὶ πληγὰς ἐν ἀγορᾷ μέχρι τραυμάτων συνέβη γενέσθαι , καί Κλωδίου τις οἰκέτης παραδυόμενος ἐν ὄχλῳ διὰ τῶν περιεστώτων πρὸς τὸν Πομπήϊον ἠλέγχθη ξίφος ἔχειν , ταῦτα ποιούμενος πρόφασιν , ἄλλως δὲ τοῦ Κλωδίου τήν ἀσέλγειαν καί τὰς βλασφημίας δεδιώς , οὐκέτι προῆλθεν εἰς ἀγορὰν ὅσον ἐκεῖνος ἦρχε χρόνον , ἀλλ οἰκουρῶν διετέλει καὶ σκεπτόμενος μετὰ τῶν φίλων ὅπως ἂν ἐξακέσαιτο τῆς βουλῆς καί τῶν ἀρίστων τήν πρὸς αὐτὸν ὀργήν .
κουλλέωνι μὲν οὖν κελεύοντι τήν Ἰουλίαν ἀφεῖναι καί μεταβαλέσθαι πρὸς τήν σύγκλητον ἀπὸ τῆς Καίσαρος φιλίας οὐ προσέσχε , τοῖς δὲ Κικέρωνα καταγαγεῖν ἀξιοῦσιν , ἄνδρα καί Κλωδίῳ πολεμιώτατον καί τῇ βουλῇ προσφιλέστατον , ἐπείσθη ·
καί προαγαγὼν τὸν ἀδελφὸν αὐτοῦ δεόμενον σὺν χειρὶ πολλῇ , τραυμάτων ἐν ἀγορᾷ γενομένων καί τινων ἀναιρεθέντων , ἐκράτησε τοῦ Κλωδίου .
καί νόμῳ κατελθὼν ὁ Κικέρων τήν τε βουλὴν εὐθὺς τῷ Πομπηΐῳ διήλλαττε , καί τῷ σιτικῷ νόμῳ συνηγορῶν τρόπῳ τινὶ πάλιν γῆς καί θαλάττης , ὅσην ἐκέκτηντο Ῥωμαῖοι , κύριον ἐποίει Πομπήϊον .
ἐπ αὐτῷ γὰρ ἐγίνοντο λιμένες , ἐμπόρια , καρπῶν διαθέσεις , ἑνὶ λόγῳ , τὰ τῶν πλεόντων πράγματα , τὰ τῶν γεωργούντων .
κλώδιος δὲ ᾐτιᾶτο μὴ γεγράφθαι τὸν νόμον διὰ τήν σιτοδείαν , ἀλλ ὅπως ὁ νόμος γραφείη γεγονέναι τήν σιτοδείαν , ὥσπερ ἐκ λιποθυμίας αὐτοῦ μαραινομένην τήν δύναμιν ἀρχῇ νέᾳ πάλιν ἀναζωπυροῦντος καί ἀναλαμβάνοντος 0 .
ἕτεροι δὲ τοῦ ὑπάτου Σπινθῆρος ἀποφαίνουσι τοῦτο σόφισμα , κατακλείσαντος εἰς ἀρχὴν μείζονα Πομπήϊον , ὅπως αὐτὸς ἐκπεμφθῇ Πτολεμαίῳ τῷ βασιλεῖ βοηθῶν .
οὐ μὴν ἀλλὰ καί Κανίδιος εἰσήνεγκε δημαρχῶν νόμον , ἄνευ στρατιᾶς Πομπήϊον ἔχοντα ῥαβδούχους δύο διαλλάττειν Ἀλεξανδρεῦσι τὸν βασιλέα , καί Πομπήϊος μὲν ἐδόκει τῷ νόμῳ μὴ δυσχεραίνειν , ἡ δὲ σύγκλητος ἐξέβαλεν , εὐπρεπῶς σκηψαμένη δεδιέναι περὶ τ ἀνδρός .
ἦν δὲ γράμμασιν ἐντυχεῖν διερριμμένοις κατ ἀγορὰν καί παρὰ τὸ βουλευτήριον ὡς δὴ Πτολεμαίου δεομένου Πομπήϊον αὐτῷ στρατηγὸν ἀντὶ τοῦ Σπινθῆρος δοθῆναι .
τιμαγένης δὲ καί ἄλλως τὸν Πτολεμαῖον οὐκ οὔσης ἀνάγκης ἀπελθεῖν φησι , καί καταλιπεῖν Αἴγυπτον ὑπὸ Θεοφάνους πεισθέντα πράττοντος Πομπηΐῳ χρηματισμοὺς καί στρατηγίας καινῆς ὑπόθεσιν .
ἀλλὰ τοῦτο μὲν οὐχ οὕτως ἡ Θεοφάνους μοχθηρία πιθανὸν ὡς ἄπιστον ἡ Πομπηΐου ποιεῖ φύσις , οὐκ ἔχουσα κακόηθες οὐ δ ἀνελεύθερον οὕτω τὸ φιλότιμον 0 .
ἐπισταθεὶς δὲ τῇ περὶ τὸ σιτικὸν οἰκονομίᾳ καὶ πραγματείᾳ , πολλαχοῦ μὲν ἀπέστειλε πρεσβευτὰς καὶ φίλους , αὐτὸς δὲ πλεύσας εἰς Σικελίαν καὶ Σαρδόνα καὶ Λιβύην ἤθροιζε σῖτον ·
ἀνάγεσθαι δὲ μέλλων πνεύματος μεγάλου κατὰ θάλατταν ὄντος καὶ τῶν κυβερνητῶν ὀκνούντων , πρῶτος ἐμβὰς καὶ κελεύσας τὴν ἄγκυραν αἴρειν ἀνεβόησε ·
πλεῖν ἀνάγκη , ζῆν οὐκ ἀνάγκη 0 ·
τοιαύτῃ δὲ τόλμῃ καὶ προθυμίᾳ χρώμενος μετὰ τύχης ἀγαθῆς ἐνέπλησε σίτου τὰ ἐμπόρια καὶ πλοίων τὴν θάλασσαν , ὥστε καὶ τοῖς ἐκτὸς ἀνθρώποις ἐπαρκέσαι τὴν περιουσίαν ἐκείνης τῆς παρασκευῆς , καὶ γενέσθαι καθάπερ ἐκ πηγῆς ἄφθονον ἀπορροὴν εἰς πάντας 0 .
ἐν τούτῳ δὲ τῷ χρόνῳ μέγαν ἦραν οἱ Κελτικοὶ πόλεμοι Καίσαρα ·
καὶ δοκῶν πορρωτάτω τῆς Ῥώμης ἀπεῖναι καὶ συνηρτῆσθαι Βέλγαις καὶ Σουήβοις καὶ Βρεττανοῖς , ἐλάνθανεν ὑπὸ δεινότητος ἐν μέσῳ τῷ δήμῳ καὶ τοῖς κυριωτάτοις πράγμασι καταπολιτευόμενος τὸν Πομπήϊον .
αὐτὸς μὲν γὰρ ὡς σῶμα τὴν στρατιωτικὴν δύναμιν περικείμενος , οὐκ ἐπὶ τοὺς βαρβάρους , ἀλλ ὥσπερ ἐν θήραις καὶ κυνηγεσίοις τοῖς πρὸς ἐκείνους ἀγῶσι γυμνάζων , διεπόνει , καὶ κατεσκεύαζεν ἄμαχον καὶ φοβεράν , χρυσὸν δὲ καὶ ἄργυρον καὶ τ ἆλλα λάφυρα καὶ τὸν ἄλλον πλοῦτον τὸν ἐκ πολέμων τοσούτων περιγινόμενον εἰς τὴν Ῥώμην ἀποστέλλων , καὶ διαπειρῶν ταῖς δωροδοκίαις καὶ συγχορηγῶν ἀγορανόμοις καὶ στρατηγοῖς καὶ ὑπάτοις καὶ γυναιξὶν αὐτῶν , ᾠκειοῦτο πολλούς ·
ὥστε ὑπερβαλόντος αὐτοῦ τὰς Ἄλπεις καὶ διαχειμάζοντος ἐν Λούκῃ , τῶν μὲν ἄλλων ἀνδρῶν καὶ γυναικῶν ἁμιλλωμένων καὶ φερομένων πολὺ πλῆθος γενέσθαι , συγκλητικοὺς δὲ διακοσίους , ἐν οἷς καὶ Πομπήϊος ἦν καὶ Κράσσος , ἀνθυπάτων δὲ καὶ στρατηγῶν ἑκατὸν εἴκοσι ῥάβδους ἐπὶ ταῖς Καίσαρος θύραις ὀφθῆναι .
τοὺς μὲν οὖν ἄλλους ἅπαντας ἐμπλήσας ἐλπίδων καὶ χρημάτων ἀπέστελλε , Κράσσῳ δὲ καὶ Πομπηΐῳ πρὸς αὐτὸν ἐγένοντο συνθῆκαι , μετιέναι μὲν ὑπατείας ἐκείνους καὶ Καίσαρα συλλαμβάνειν αὐτοῖς , πέμποντα τῶν στρατιωτῶν συχνοὺς ἐπὶ τὴν ψῆφον , ἐπὰν δὲ αἱρεθῶσι τάχιστα , πράττειν μὲν ἑαυτοῖς ἐπαρχιῶν καὶ στρατοπέδων ἡγεμονίας , Καίσαρι δὲ τὰς οὔσας βεβαιοῦν εἰς ἄλλην πενταετίαν .
ἐπὶ τούτοις ἐξενεχθεῖσιν εἰς τοὺς πολλοὺς χαλεπῶς ἔφερον οἱ πρῶτοι ·
καὶ Μαρκελλῖνος ἐν τῷ δήμῳ καταστὰς ἀμφοῖν ἐναντίον ἠρώτησεν εἰ μετίασιν ὑπατείαν .
καὶ τῶν πολλῶν ἀποκρίνασθαι κελευόντων , πρῶτος Πομπήϊος εἶπεν ὡς τάχα μὲν ἂν μετέλθοι , τάχα δὲ 0 ·
οὐκ ἂν μετέλθοι ·
κράσσος δὲ πολιτικώτερον οὕτω γὰρ ἔφη πράξειν ὁποτέρως ἂν οἴηται τῷ κοινῷ συνοίσειν .
ἐπιφυομένου δὲ Πομπηΐῳ Μαρκελλίνου καὶ σφοδρῶς λέγειν δοκοῦντος , ὁ Πομπήϊος ἔφη πάντων ἀδικώτατον εἶναι τὸν Μαρκελλῖνον , ὃς χάριν οὐκ ἔχει λόγιος μὲν ἐξ ἀφώνου δι αὐτόν , ἐμετικὸς δὲ ἐκ πεινατικοῦ γενόμενος .
οὐ μὴν ἀλλὰ τῶν ἄλλων ἀποστάντων τοῦ παραγγέλλειν ὑπατείαν , Λεύκιον Δομέτιον Κάτων ἔπεισε καὶ παρεθάρρυνε μὴ ἀπειπεῖν οὐ γὰρ ὑπὲρ ἀρχῆς , ἀλλ ὑπὲρ ἐλευθερίας εἶναι τὸν ἀγῶνα πρὸς τοὺς τυράννους , οἱ δὲ περὶ τὸν Πομπήϊον φοβηθέντες τὸν τόνον τοῦ Κάτωνος , μὴ τὴν βουλὴν ἔχων ἅπασαν ἀποσπάσῃ καὶ μεταβάλῃ τοῦ δήμου τὸ ὑγιαῖνον , οὐκ εἴασαν εἰς ἀγορὰν κατεχθεῖν τὸν Δομέτιον , ἀλλ ἐπιπέμψαντες ἐνόπλους ἄνδρας ἀπέκτειναν μὲν τὸν προηγούμενον λυχνοφόρον , ἐτρέψαντο δὲ τοὺς ἄλλους ·
ἔσχατος δὲ Κάτων ἀνεχώρησε , τρωθεὶς τὸν δεξιὸν πῆχυν ἀμυνόμενος πρὸ τοῦ Δομετίου .
τοιαύτῃ δὲ ὁδῷ παρελθόντες ἐπὶ τὴν ἀρχὴν οὐ δὲ τ ἆλλα κοσμιώτερον ἔπραττον .
ἀλλὰ πρῶτον μὲν τὸν Κάτωνα τοῦ δήμου στρατηγὸν αἱρουμένου καὶ τὴν ψῆφον ἐπιφέροντος , Πομπήϊος ἔλυσε τὴν ἐκκλησίαν οἰωνοὺς αἰτιώμενος , ἀντὶ δὲ Κάτωνος Βατίνιον ἀνηγόρευσαν , ἀργυρίῳ τὰς φυλὰς διαφθείραντες .
ἔπειτα νόμους διὰ Τρεβωνίου δημαρχοῦντος εἰσέφερον , Καίσαρι μέν , ὥσπερ ὡμολόγητο , δευτέραν ἐπιμετροῦντας πενταετίαν , Κράσσῳ δὲ Συρίαν καὶ τὴν ἐπὶ Πάρθους στρατείαν διδόντας , αὐτῷ δὲ Πομπηΐῳ Λιβύην ἅπασαν καὶ Ἰβηρίαν ἑκατέραν καὶ τέσσαρα τάγματα στρατιωτῶν , ὧν ἐπέχρησε δύο Καίσαρι δεηθέντι πρὸς τὸν ἐν Γαλατίᾳ πόλεμον 0 .
ἀλλὰ Κράσσος μὲν ἐξῆλθεν εἰς τὴν ἐπαρχίαν ἀπαλλαγεὶς τῆς ὑπατείας , Πομπήϊος δὲ τὸ θέατρον ἀναδείξας ἀγῶνας ἦγε γυμνικοὺς καὶ μουσικοὺς ἐπὶ τῇ καθιερώσει , καὶ θηρῶν ἁμίλλας ἐν οἷς πεντακόσιοι λέοντες ἀνῃρέθησαν , ἐπὶ πᾶσι δὲ τὴν ἐλεφαντομαχίαν , ἐκπληκτικώτατον θέαμα , παρέ ἐπὶ τούτοις δὲ θαυμαστωθεὶς καὶ ἀγαπηθείς , αὖθις οὐκ ἐλάττονα φθόνον ἔσχεν , ὅτι πρεσβευταῖς φίλοις παραδοὺς τὰ στρατεύματα καὶ τὰς ἐπαρχίας , αὐτὸς ἐν τοῖς περὶ τὴν Ἰταλίαν ἡβητηρίοις , μετιὼν ἄλλοτε ἀλλαχόσε , μετὰ τῆς γυναικὸς διῆγεν , εἴ τε ἐρῶν αὐτῆς , εἴ τε ἐρῶσαν οὐχ ὑπομένων ἀπολιπεῖν 0 ·
καὶ γὰρ καὶ τοῦτο λέγεται .
καὶ περιβόητον ἦν τῆς κόρης τὸ φίλανδρον , οὐ καθ ὥραν ποθούσης τὸν Πομπήϊον , ἀλλ αἴτιον ἔοικεν ἤ τε σωφροσύνη τοῦ ἀνδρὸς εἶναι μόνην γινώσκοντος τὴν γεγαμημένην , ἥ τε σεμνότης οὐκ ἄκρατον , ἀλλ εὔχαριν ἔχουσα τὴν ὁμιλίαν καὶ μάλιστα γυναικῶν ἀγωγόν , εἰ δεῖ μη δὲ Φλώραν ἁλῶναι τὴν ἑταίραν ψευδομαρτυριῶν 0 .
ἐν δ οὖν ἀγορανομικοῖς ἀρχαιρεσίοις εἰς χεῖράς τινων ἐλθόντων καὶ φονευθέντων περὶ αὐτὸν οὐκ ὀλίγων ἀναπλησθεὶς αἵματος ἤλλαξε τὰ ἱμάτια , πολλοῦ δὲ θορύβου καὶ δρόμου πρὸς τὴν οἰκίαν γενομένου τῶν κομιζόντων τὰ ἱμάτια θεραπόντων , ἔτυχε μὲν ἡ κόρη κύουσα , θεασαμένη δὲ καθῃμαγμένην τὴν τήβεννον ἐξέλιπε καὶ μόλις ἀνήνεγκεν , ἐκ δὲ τῆς ταραχῆς ἐκείνης καὶ τοῦ πάθους ἀπήμβλωσεν .
ὅθεν οὐ δὲ οἱ μάλιστα μεμφόμενοι τὴν πρὸς Καίσαρα Πομπηΐου φιλίαν ᾐτιῶντο τὸν ἔρωτα τῆς γυναικός , αὖθις μέντοι κυήσασα καὶ τεκοῦσα θῆλυ παιδίον ἐκ τῶν ὠδίνων ἐτελεύτησε , καὶ τὸ παιδίον οὐ πολλὰς ἡμέρας ἐπέζησε , παρεσκευασμένου δὲ τοῦ Πομπηΐου τὸ σῶμα θάπτειν ἐν Ἀλβανῷ , βιασάμενος ὁ δῆμος εἰς τὸ Ἄρειον πεδίον κατήνεγκεν , οἴκτῳ τῆς κόρης μᾶλλον ἢ Πομπηΐῳ καὶ Καίσαρι χαριζόμενος .
αὐτῶν δὲ ἐκείνων μεῖζον ἐδόκει μέρος ἀπόντι Καίσαρι νέμειν ὁ δῆμος ἢ Πομπηΐῳ παρόντι τῆς τιμῆς , εὐθὺς γὰρ ἐκύμαινεν ἡ πόλις , καὶ πάντα τὰ πράγματα σάλον εἶχε καὶ λόγους διαστατικούς , ὡς ἡ πρότερον παρακαλύπτουσα μᾶλλον ἢ κατείργουσα τῶν ἀνδρῶν τὴν φιλαρχίαν οἰκειότης ἀνῄρηται 0 .
μετ οὐ πολὺ δὲ καὶ Κράσσος ἐν Πάρθοις ἀπολωλὼς ἠγγέλλετο ·
καὶ τοῦτο κώλυμα ὂν μέγα τοῦ συμπεσεῖν τὸν ἐμφύλιον πόλεμον ἐκποδὼν ἐγεγόνει ·
δεδιότες γὰρ ἐκεῖνον ἀμφότεροι τοῖς πρὸς ἀλλήλους ἁμῶς γε πως ἐνέμενον δικαίοις .
ἐπεὶ δὲ ἀνεῖλεν ἡ τύχη τὸν ἔφεδρον τοῦ ἀγῶνος , εὐθὺς ἦν εἰπεῖν τὸ κωμικόν , ὡς ἅτερος πρὸς τὸν ἕτερον ὑπαλείφεται τὼ χεῖρέ θ ὑποκονίεται .
οὕτως ἡ τύχη μικρόν ἐστι πρὸς τὴν φύσιν .
οὐ γὰρ ἀποπίμπλησιν αὐτῆς τὴν ἐπιθυμίαν , ὅπου τοσοῦτον βάθος ἡγεμονίας καὶ μέγεθος εὐρυχωρίας δυοῖν ἀνδροῖν οὐκ ἐπέσχεν , ἀλλ ἀκούοντες καὶ ἀναγινώσκοντες ὅτι τριχθὰ δὲ πάντα δέδασται τοῖς θεοῖς , ἕκαστος δ ἔμμορε τιμῆς , ἑαυτοῖς οὐκ ἐνόμιζον ἀρκεῖν δυσὶν οὖσι τὴν Ῥωμαίων ἀρχήν .
καίτοι Πομπήϊος εἶπέ ποτε δημηγορῶν ὅτι πᾶσαν ἀρχήν λάβοι πρότερον ἢ προσεδόκησε καὶ κατάθοιτο θᾶττον ἢ προσεδοκήθη .
καὶ νὴ Δία μαρτυρούσας εἶχεν ἀεὶ τὰς διαλύσεις τῶν στρατοπέδων .
τότε δὲ τὸν Καίσαρα δοκῶν οὐ προήσεσθαι τὴν δύναμιν ἐζήτει ταῖς πολιτικαῖς ἀρχαῖς ὀχυρὸς εἶναι πρὸς αὐτόν , ἄλλο δὲ οὐδὲν ἐνεωτέριζεν , οὐ δὲ ἐβούλετο δοκεῖν ἀπιστεῖν , ἀλλ ὑπερορᾶν μᾶλλον καὶ καταφρονεῖν .
ἐπεὶ δὲ τὰς ἀρχὰς οὐ κατὰ γνώμην ἑώρα βραβευομένας , δεκαζομένων τῶν πολιτῶν , ἀναρχίαν ἐν τῇ πόλει περιεῖδε γενομένην καὶ λόγος εὐθὺς ἐχώρει πολὺς ὑπὲρ δικτάτορος , ὃν πρῶτος εἰς μέσον ἐξενεγκεῖν ἐτόλμησε Λουκίλλιος ὁ δήμαρχος , τῷ δήμῳ παραινῶν ἑλέσθαι δικτάτορα Πομπήϊον .
ἐπιλαβομένου δὲ Κάτωνος οὗτος μὲν ἐκινδύνευσε τὴν δημαρχίαν ἀποβαλεῖν , ὑπὲρ δὲ Πομπηΐου πολλοὶ τῶν φίλων ἀπελογοῦντο παριόντες ὡς οὐ δεομένου τῆς ἀρχῆς ἐκείνης οὐ δὲ βουλομένου .
κάτωνος δὲ Πομπήϊον ἐπαινέσαντος καὶ προτρεψαμένου τῆς εὐκοσμίας ἐπιμεληθῆναι , τότε μὲν αἰδεσθεὶς ἐπεμελήθη , καὶ κατεστάθησαν ὕπατοι Δομέτιος καὶ Μεσσάλας , ὕστερον δὲ πάλιν ἀναρχίας γινομένης καὶ πλειόνων ἤδη τὸν περὶ τοῦ δικτάτορος λόγον ἐγειρόντων ἰταμώτερον , φοβηθέντες οἱ περὶ Κάτωνα μὴ βιασθῶσιν , ἔγνωσαν ἀρχήν τινα τῷ Πομπηΐῳ προέμενοι νόμιμον ἀποτρέψαι τῆς ἀκράτου καὶ τυραννικῆς ἐκείνης .
καὶ Βύβλος ἐχθρὸς ὢν Πομπηΐῳ πρῶτος ἀπεφήνατο γνώμην ἐν συγκλήτῳ Πομπήϊον μόνον ἑλέσθαι ὕπατον ·
ἢ γὰρ ἀπαλλαγήσεσθαι τῆς παρούσης τὴν πόλιν ἀκοσμίας , ἢ δουλεύσειν τῷ κρατίστῳ 0 .
φανέντος δὲ παραδόξου τοῦ λόγου διὰ τὸν εἰπόντα , Κάτων ἀναστὰς καὶ παρασχὼν δόκησιν ὡς ἀντιλέξοι , γενομένης σιωπῆς εἶπε τὴν προκειμένην γνώμην αὐτὸς μὲν οὐκ ἂν εἰσενεγκεῖν , εἰσενηνεγμένῃ δὲ ὑφ ἑτέρου πείθεσθαι κελεύειν , πᾶσαν μὲν ἀρχήν μᾶλλον αἱρούμενος ἀναρχίας , Πομπηΐου δὲ μηδένα βέλτιον ἄρξειν ἐν ταραχαῖς τηλικαύταις νομίζων .
δεξαμένης δὲ τῆς βουλῆς , καὶ ψηφισαμένης ὅπως ὕπατος αἱρεθεὶς ὁ Πομπήϊος ἄρχοι μόνος , εἰ δὲ αὐτὸς συνάρχοντος δεηθείη , μὴ θᾶττον δυοῖν μηνοῖν δοκιμάσας ἕλοιτο , κατασταθεὶς οὕτως καὶ ἀποδειχθεὶς διὰ Σουλπικίου μεσοβασιλέως ὕπατος ἠσπάζετο φιλοφρόνως τὸν Κάτωνα , πολλὴν ὁμολογῶν χάριν ἔχειν καὶ παρακαλῶν γίνεσθαι σύμβουλον ἰδίᾳ τῆς ἀρχῆς .
κάτων δὲ χάριν μὲν ἔχειν αὐτῷ τὸν Πομπήϊον οὐκ ἠξίου ·
δι ἐκεῖνον γὰρ ὧν εἶπεν οὐδὲν εἰπεῖν , διὰ δὲ τὴν πόλιν ἔσεσθαι δὲ σύμβουλος ἰδίᾳ παρακαλούμενος , ἐὰν δὲ μὴ παρακαλῆται , δημοσίᾳ φράσειν τὸ φαινόμενον .
τοιοῦτος μὲν οὖν Κάτων ἐν πᾶσι 0 .
πομπήϊος δὲ παρελθὼν εἰς τὴν πόλιν ἔγημε Κορνηλίαν θυγατέρα Μετέλλου Σκηπίωνος , οὐ παρθένον , ἀλλὰ χήραν ἀπολελειμμένην νεωστὶ Ποπλίου τοῦ Κράσσου παιδός , ᾧ συνῴκησεν ἐκ παρθενίας , ἐν Πάρθοις τεθνηκότος .
ἐνῆν δὲ τῇ κόρῃ πολλὰ φίλτρα δίχα τῶν ἀφ ὥρας .
καὶ γὰρ περὶ γράμματα καλῶς ἤσκητο καὶ περὶ λύραν καὶ γεωμετρίαν , καὶ λόγων φιλοσόφων εἴθιστο χρησίμως ἀκούειν .
καὶ προσῆν τούτοις ἦθος ἀηδίας καὶ περιεργίας καθαρόν , ἃ δὴ νέαις προστρίβεται γυναιξὶ τὰ τοιαῦτα μαθήματα ·
πατὴρ δὲ καὶ γένους ἕνεκα καὶ δόξης ἄμεμπτος 0 .
ἀλλ ὅμως τοῦ γάμου τοῖς μὲν οὐκ ἤρεσκε τὸ μὴ καθ ἡλικίαν υἱῷ γὰρ αὐτοῦ συνοικεῖν ὥραν εἶχεν ἡ Κορνηλία μᾶλλον ·
οἱ δὲ κομψότεροι τὸ τῆς πόλεως ἡγοῦντο παρεωρακέναι τὸν Πομπήϊον ἐν τύχαις οὔσης , ὧν ἐκεῖνον ἰατρὸν ᾕρηται καὶ μόνῳ παραδέδωκεν αὑτήν ·
ὁ δὲ στεφανοῦται καὶ θύει γάμους , αὐτὴν τὴν ὑπατείαν ὀφείλων ἡγεῖσθαι συμφοράν , οὐκ ἂν οὕτω παρανόμως δοθεῖσαν εὐτυχούσης τῆς πατρίδος .
ἐπεὶ δὲ ταῖς δίκαις τῶν δωροδοκιῶν καὶ δεκασμῶν ἐπιστάς , καὶ νόμους γράψας καθ οὓς αἱ κρίσεις ἐγίνοντο , τὰ μὲν ἄλλα σεμνῶς ἐβράβευε καὶ καθαρῶς , ἀσφάλειαν ἅμα καὶ κόσμον καὶ ἡσυχίαν αὐτοῦ προσκαθημένου μεθ ὅπλων τοῖς δικαστηρίοις παρέχων , Σκηπίωνος δὲ τοῦ πενθεροῦ κρινομένου , μεταπεμψάμενος οἴκαδε τοὺς ἑξήκοντα καὶ τριακοσίους δικαστὰς ἐνέτυχε βοηθεῖν , ὁ δὲ κατήγορος ἀπέστη τῆς δίκης ἰδὼν τὸν Σκηπίωνα προπεμπόμενον ἐξ ἀγορᾶς ὑπὸ τῶν δικαστῶν , πάλιν οὖν ἤκουε κακῶς , ἔτι δὲ μᾶλλον ὅτι λύσας νόμῳ τοὺς γινομένους περὶ τῶν κρινομένων ἐπαίνους , αὐτὸς εἰσῆλθε Πλάγκον ἐπαινεσόμενος .
καὶ Κάτων ʽἔτυχε γὰρ κρίνων ἐπισχόμενος τὰ ὦτα ταῖς χερσὶν οὐκ ἔφη καλῶς ἔχειν αὐτῷ παρὰ τὸν νόμον ἀκούειν τῶν ἐπαίνων .
ὅθεν ὁ μὲν Κάτων ἀπεβλήθη πρὸ τοῦ φέρειν τὴν ψῆφον , ἑάλω δὲ ταῖς ἄλλαις ὁ Πλάγκος σὺν αἰσχύνῃ τοῦ Πομπηΐου , καὶ γὰρ ὀλίγαις ὕστερον ἡμέραις Ὑψαῖος , ἀνὴρ ὑπατικός , δίκην φεύγων καὶ παραφυλάξας τὸν Πομπήϊον ἐπὶ δεῖπνον ἀπιόντα λελουμένον , ἱκέτευε τῶν γονάτων λαβόμενος .
ὁ δὲ παρῆλθεν ὑπεροπτικῶς εἰπὼν διαφθείρειν τὸ δεῖπνον αὐτόν .
ἄλλο δὲ μηδὲν περαίνειν 0 .
οὕτως οὖν ἄνισος εἶναι δοκῶν αἰτίας εἶχε .
τὰ δ ἄλλα καλῶς ἅπαντα κατέστησεν εἰς τάξιν , καὶ προσείλετο συνάρχοντα τὸν πενθερὸν εἰς τοὺς ὑπολοίπους πέντε μῆνας .
ἐψηφίσθη δὲ αὐτῷ τὰς ἐπαρχίας ἔχειν εἰς ἄλλην τετραετίαν , καὶ χίλια τάλαντα λαμβάνειν καθ ἕκαστον ἐνιαυτόν , ἀφ ὧν θρέψει καὶ διοικήσει τὸ στρατιωτικόν .
οἱ δὲ Καίσαρος φίλοι ταύτην ἀρχὴν λαβόντες ἠξίουν τινὰ γενέσθαι καὶ Καίσαρος λόγον , ἀγωνιζομένου τοσούτους ἀγῶνας ὑπὲρ τῆς ἡγεμονίας ·
ἢ γὰρ ὑπατείας ἄξιον εἶναι τυχεῖν ἑτέρας , ἢ προσλαβεῖν τῇ στρατείᾳ χρόνον 0 .
ἐν ᾧ τῶν πεπονημένων οὐκ ἄλλος ἐπελθὼν ἀφαιρήσεται τὴν δόξαν , ἀλλ αὐτὸς ἄρξει καὶ τιμήσεται καθ ἡσυχίαν ὁ κατεργασάμενος .
οὔσης δὲ περὶ τούτων ἁμίλλης , ὡς δὴ παραιτούμενος ὑπὲρ τοῦ Καίσαρος ἐπ εὐνοίᾳ τὸν φθόνον ὁ Πομπήϊος ἔφη γράμματα Καίσαρος ἔχειν βουλομένου λαβεῖν διάδοχον καὶ παύσασθαι τῆς στρατείας ·
ὑπατείας μέντοι καὶ μὴ παρόντι καλῶς ἔχειν αἴτησιν αὐτῷ δοθῆναι 0 .